CELEX: 62013CN0553
Language: lt
Date: 2013-10-28 00:00:00
Title: Byla C-553/13: 2013 m. spalio 28 d. Tallinna Ringkonnakohus (Estija) pateiktas prašymas priimti prejudicinį sprendimą byloje Statoil Fuel & Retail Eesti AS prieš Tallinna linn (Tallinna Ettevõtlusamet)

18.1.2014   
            
            
               LT
            
            
               Europos Sąjungos oficialusis leidinys
            
            
               C 15/8
            
         2013 m. spalio 28 d.Tallinna Ringkonnakohus (Estija) pateiktas prašymas priimti prejudicinį sprendimą byloje Statoil Fuel & Retail Eesti AS prieš Tallinna linn (Tallinna Ettevõtlusamet)
   
   (Byla C-553/13)
   2014/C 15/10
   Proceso kalba: estų
   
      Prašymą priimti prejudicinį sprendimą pateikęs teismas
   
   
      Tallinna Ringkonnakohus
   
   
      Šalys pagrindinėje byloje
   
   
      Pareiškėja: Statoil Fuel & Retail Eesti AS
   
   
      Atsakovė: Tallinna linn (Tallinna Ettevõtlusamet)
   
   
      Prejudiciniai klausimai
   
   
               1.
            
            
               Ar keleivių vežimo viešuoju transportu vietos savivaldos institucijos administruojamoje teritorijoje finansavimas gali būti laikomas specifiniu tikslu, kaip jis suprantamas pagal Europos Sąjungos Tarybos direktyvos 2008/118/EB (1) 1 straipsnio 2 dalį, jei šios funkcijos vykdymas ir finansavimas priskiriamas prie vietos savivaldos institucijos pareigų?
            
         
               2.
            
            
               Jei atsakymas į pirmąjį klausimą būtų teigiamas, ar Europos Sąjungos Tarybos direktyvos 2008/118/EB 1 straipsnio 2 dalį reikia aiškinti taip, kad pagal šią nuostatą nedraudžiama vidaus teisėje numatyti netiesioginį mokestį, taikomą akcizu apmokestinamas prekes parduodant galutiniam vartotojui ir panaudojamą tik keleiviams vežti viešuoju transportu, jei keleivių vežimas viešuoju transportu yra vietos savivaldos institucijos, turinčios teisę rinkti mokesčius, pareiga, kuri turi būti vykdoma neatsižvelgiant į tokį netiesioginį mokestį, o keleivių vežimo viešuoju transportu finansavimo apimtis galiausiai nepriklauso nuo surinkto mokesčio, nes keleiviams vežti viešuoju transportu skiriamos sumos dydis nustatomas tiksliai, taigi tuo atveju, jei pajamos iš netiesioginio mokesčio yra didesnės, atitinkamai mažiau lėšų keleiviams vežti viešuoju transportu skiriama iš viešųjų lėšų, ir atvirkščiai — kai pardavimo mokesčio surenkama mažiau, vietos savivaldos institucija turi padidinti keleiviams vežti viešuoju transportu skiriamų lėšų kiekį, tačiau tuo atveju, kai įplaukos iš mokesčių neatitinka prognozių, keleiviams vežti viešuoju transportu skiriamas išlaidas galima pakoreguoti keičiant vietos savivaldos institucijos biudžetą?
            
         
               3.
            
            
               Jei atsakymas į antrąjį klausimą būtų teigiamas, ar Europos Sąjungos Tarybos direktyvos 2008/118/EB 1 straipsnio 2 dalį reikia aiškinti taip, kad pagal šią nuostatą leidžiama akcizu apmokestinamas prekes papildomai apmokestinti netiesioginiu mokesčiu, kurio tikslas nustatytas po to, kai atsirado pareiga mokėti šį mokestį?
            
         
      (1)  2008 m. gruodžio 16 d. Tarybos direktyva 2008/118/EB dėl bendros akcizų tvarkos, panaikinanti Direktyvą 92/12/EEB (OL L 9, p. 12).